
Cuelyn Wever- Cres 


PROME MINISTER 


Lidera door di Minister Plenipotenciario di Aruba, señor Ady Thijsen 


DELEGACION DI ARUBA TA REUNI CU 


encargo di Minister-President 
di Aruba señora Evelyn Wever- 
Croes y lidera door di Minister 
Plenipotenciario di Aruba, señor 
Ady Thijsen, ta participando na 
diferente reunion strategico den 
cuadro di Aruba su trayecto di 
recuperacion. Asina e biaha aki 
a reuni cu expertonan di 'Instituut 
voor Publieke Economie' e asina 
yama ‘denktank’ independiente. 
E instituto ta encarga cu duna 
conseho riba diferente tema 
manera maneho economico y 
maneho di prosupuesto. 


Den cuadro di su recuperacion 
e tema di maneho financiero ta 
esencial pa Aruba su recuperacion. 
Adicionalemente por indica cu e 
meta di e instituto aki ta pa haci 
temanan financiero compleha, 
accesibel y transparente pa 
publico y pa asina contribui na e conocemento colectivo di e 
tema aki. 


Durante e reunion fructifero aki den presencia di director di 
Departamento di Finansa di Aruba, señor Derrick Werleman 
como tambe representante di Tijdelijke Werkorganisatie 
Aruba, señora Indra Zaandam, a para keto na diferente tema 
crucial relaciona cu maneho financiero. Den e caso aki a 
papia extensamente riba tema di supervision financiero y 
metodonan cu ta wordo aplica den contexto Europeo. Asina a 
papia di importancia di analisis solido y integral ora ta ehecuta 
supervision financiero como tambe e importancia di un enfoke 
amplio cu ta inclui crecemento economico. 


f ko £ a 5 
A para keto na e retonan cu estadonan chikito manera Aruba 
ta experiencia ora ta trata e tema financiero y importancia di 
aplica un acercamento na midi pa cu estadonan chikito. Es 
decir cualkier tema financiero lo mester wordo acerca for di e 
contexto aki pa porta exitoso y efectivo. E delegacion di Aruba 
ta sumamente gradecido di por a intercambia punto di bista y 
lo sigui aplica e conocemento. 


Prome Minister ta gradici e delegacion di Aruba pa e trabounan 
cu nan ta bin ta haciendo den cuadro di e recuperacion di 
Aruba despues di e crisis di e pandemia y ta desea nan forsa 
pa continua cu e trabounan pa realisa e metanan cu exito. 

Amber Sybesma Lead Content Curator EduCampus: 

EduCampus ta un di e scolnan cu a resulta ganador di e fondo 
di Edutech cual ta e proyecto di gobierno y Futura pa promove 
innovacion den enseñansa. Amber Sybesma Lead Content 
Curator na EduCampus a splica locual cu e scol ta haciendo 
cu e fondonan ricibi. 


Algun siman pasa EduCampus a haya nan 'modular space' y 
awo ta bezig ta hinca tur e articulonan aden. Señora Sybesma a 
splica cu den esaki lo kier crea un Makerspace pa e muchanan 
tin un espacio pa nan crea y experencia e proceso di diseño. 
No solamente diseño di moda, pero tur tipo di diseño y pa nan 
tin un “immersive experience”. Ademas, kier yena e espacio 


TY KA L y 3 ® d F.S g g a 
L PRS y M M «4 Dd) A 1 
y | > "uo a T A h 4. i VAS i d 


IS 


YY) 


h EA 
4 = 


e 


`< 


cu diferente articulo innovador pa e muchanan trece tur nan 


mihor ideanan na bida creando nan prototipo y asina nan lo 
pasa den tur e fasenan cu tin ora cu ta crea un diseño. 


Tur esaki ta posibel a traves di e fondonan cu a ricibi a traves 
di e proyecto Edutech di gobierno y Futura. 


NOS LO HIBA NOS PAIS 
PADILANTI! :::::::;4 

Prome Minister AA Wever-Croes: 

“Preparacion ta e miho forma pa sali y recupera di cualkier calamidad” 


Diamars mainta, a tuma luga na Bureau Rampenbestrijding 
Aruba (BRA), e Workshop Early Warning system na unda cu 
lo tin training y preparacionnan di e sistema nobo aki. Prome 
Minister tawata presente hunto cu Crisis Team y den nomber di 
Gobierno di Aruba y di Aruba a gradici BRA pa tur e trabounan 
cu nan ta haci y ta felicita nan pa logra obtene e Sistema 
nobo, e Early Warning System. Prome Minister a desea BRA 
y profesionalnan di Crisis Team exito den e dos dianan di 
workshop. 


Prome Minister den su palabranan di discurso, a expresa na e 
Crisis Team su gratitud pa e trabounan haci durante e pandemia. 
Especialmente, e forma cu nan a siña Prome Minister e miho 
manera pa recupera despues di cualkier calamidad, ta pa ta 
bon prepara. Esaki sigur ta bin cu un bon sistema cu ta duna 
alerta di eventualidadnan. 


BRA pa hopi tempo a expresa e deseo pa Aruba tin e 
sistema Early Warning System, cu lo yuda anticipa riba 
calamidadnan mas tanto posibel. E sistema scientifico aki ta 
analisa fenomenonan pa asina yega na conclusionnan y duna 
avisonan trempan di calamidadnan na caminda. E importancia 
di esaki ta cu e avisonan aki ta yega tur caminda por lo tanto e 
avisonan lo mester bin den tur idioma y forma posibel na Aruba, 
te hasta ora un persona ta den mondi, y no tin accesibilidad na 
comunicacion, e tambe por haya e informacion aki. E sistema ta 
un guia tambe pa haci e proceso di evacuacion mas facil of pa 
tuma medidanan di precaucion. E meta ta pa tin mas siguridad 
y scapa bida di hende y minimalisa e dañonan pa asina haya e 
forsa pa recupera bek. Esfuersonan ta wordo haci pa logra un 
Aruba mas resiliente contra cualkier calamidad. Awo, a logra 
cu fondonan di Union Europeo, pa esaki bira realidad. 


BRA a inscribi na Union Europeo pa e proyecto aki. Pa haci 
peticionnan na Union Europeo no ta facil pasobra tin masha 
hopi burocracia y ta complica. E noticia a drenta cu Union 
Europeo ta financia 1.7 miyon Euro pa e Proyecto Early Warning 
System. Cu esaki, Aruba ta bira un pionero den Caribe, un role 
model pa otro paisnan den Caribe. Nacionnan Uni ya a stipula 
cu dentro di 5 aña tur pais den Caribe mester tin un Sistema 
asina y Aruba ta canando adelanta den esaki. 


“E echo cu nos a logra esaki, ta bisa hopi di nos. E dedicacion 
y profesionalismo di BRA y Crisis Team, sigur ta loke a yuda 
pa haci esaki posibel. “Den nomber di Gobierno di Aruba, y di 
pueblo en general, mi ta gradici boso pa tur e trabounan cu 
boso ta haci pa logra esaki. Preparacion ta e miho forma pa 


sali y recupera di cualkier calamidad”, Prome Minister Evelyn 
Wever-Croes a expresa. 


Early Warning System, lo ta completamente operacional pa 
juni di 2024 caba, mientras lo ta preparando tur ciudadano di 
nos pais y duna splicacionnan necesario pa esaki ta exitoso. 

Prome Minister Evelyn Wever-Croes: 
Riba remarce di senora Alejandra Forero durante Conferencia di 
Prensa Hubenil 2023, 


PROME MINISTER A EXPRESA DI TA UN GRAN 
HONOR PA INSPIRA MUCHANAN MUHE PA NAN 
DESEA 


Siman pasa diahuebs, a tuma luga e di tres seccion di 
Conferencia di Prensa Hubenil 2023, Periodista pa un Dia. 
E biaha aki, e periodista invita ta señora Alejandra Forero 
di TeleAruba. Desde 2011, Alejandra ta forma parti di nos 
comunidad y a traha pa radio y television local. Actualmente, 
Alejandra ta traha na nos planta di Television Nacional 
TeleAruba den su programa Primera Plana con Alejandra 
Forero, como periodista y presentadora. 


Señora Alejandra pa cuminsa, a felicita Gobierno y Prome 
Minister Evelyn Wever-Croes pa e programa interesante y 
importante, “Periodista pa un Dia’. Esaki, Alejandra a remarca, 
ta habri espacio tanto pa nos muchanan siña mas di e trabou 
di periodismo como e trabou di Gobierno y den e caso aki 
tambe, e trabou di Prome Minister. 


Manera e 6 muchanan, Alejandra a haya e oportunidad pa 
dirigi su mes na Prome Minister remarcando cu, door cu Aruba 
tin su prome Prome Minister femenino den historia di Aruba, 
esaki sigur ta algo cu ta podera y incentiva muchanan muhe, 
y ta inspira nan pa nan tambe desea di bira e 'MinPres' di nos 
pais. 


Prome Minister a gradici Alejandra pa su palabranan y a 
expresa cu ta cu gran honor e ta ocupa e funcion di ta e Prome 
Minister di nos pais y tin e speransa di ta inspira tur hende 
muhe riba nos pais, muchanan chikito te adultonan, cu kico 
cu nan propone nan mes, nan por logra. “No laga niun hende 
bisa bo cu bo no por logra pasobra bo ta un hende muhe of un 
mucha muhe. Ami ta kere den e balansa. Mi ta kere cu e hende 
muhenan tin mester di hende homber pa engrandece nos pais 


mescos cu e hende homber mester di e hende muhe pa haci 
nos pais mas fuerte. Hunto nos mester logr'e. Pero no tin nada 
cu nos no por logra simplemente pasobra nos ta hende muhe”, 
Prome Minsiter a remarca. 


Esaki, Prome Minister a enfatisa, ta conta pa tur cos, den 
estudio, trabou y tur otro situacionnan dificil of facil. “Mi ta 
spera cu realmente mi por inspira hende muhe y muchanan 
muhe den esaki. E funcion ta bin cu su responsabilidadnan y 
como hende muhe, mester percura pa tur cos bay bon pa niun 
hende bisa cu hende muhe no por haci e trabou aki”, Prome 
Minsiter a enfatisa. 


Prome Minister ta gradici tur esnan cu a haci “Periodista pa un 
Dia’ posibel y un exito. Danki tambe na Alejandra Forero pa su 
tempo pa splica nos muchanan mas di e trabou aki. Danki na 
e mayornan pa permiti nan yiunan participa y danki special na 
nos muchanan cu a participa. 

Prome Minister Evelyn Wever-Croes: 

Pronto lo habri oficialmente e facilidadnan nobo pa brinda mas 


posibilidad pa e mercado laboral 


Prome Minister Evelyn Wever-Croes hunto cu Minister di Labor 
Glenbert Croes y miembronan di Parlamento Alvin Molina 
y Ricky Hoek a bishita Enseñansa Pa Empleo (EPE) pa un 
recorido di e facilidadnan nobo. E proyecto aki no ta cla ainda, 
pero por mira caba e joya di proyecto, na unda tin varios 
localidad, cu lo ofrece oportunidad na un cantidad grandi di 
alumno pa sigui diferente curso. 


Prome Minister a indica cu tin dos klas basta particular. Un 
di e localidadnan ta ofrece curso di bartender, y por a mira e 
muchanan di muchila creativo cu ta bishitando EPE na mesun 
momento, trahando "mocktails" cu ta un cocktail sin alcohol. 
E ta bunita pa wak e muchanan special aki cu talbes no tin e 
capacidad pa siña otro cos, por mustra nan habilidad di por 
traha den area di bartending. Esaki sigur ta di aplaudi, ya cu 
EPE no tey pa sirbi esnan cu kier un mihor trabou so, sino ta 
sirbi comunidad den su totalidad. E otro localidad ta pa esnan 
interesa den e area di casino, na unda tin diferente mesanan 
disponibel pa e alumnonan por practica e ofishi di "casino 
dealer" di biaha. 


E proyecto aki sigur ta uno di gran beneficio pa comunidad, 
specialmente den e momentonan aki cu Aruba ta den pleno 
recuperacion. Tin hopi necesidad y demanda pa trahado, y aki 


sigur ta ofrece diferente curso necesario pa yuda esnan cu 
ta interesa pa avansa den nan trabou actual of esnan cu kier 
cuminsa den un area di trabou nobo. 


"Mi ta gradici Minister Glenbert Croes pa su vision y 
determinacion pa "upgrade" e facilidadnan di EPE. Tambe, un 
pabien na tur esnan cu ta traha na EPE y cu a haci e proyecto 
aki posibel. Nos lo keda warda ansiosamente pa ora e 
facilidadnan aki habri oficialmente" Prome Minister a expresa. 

Continuacion ENSENANSA PA EMPLEO (EPE) CU MAS OPORTUNIDAD PA COMUNIDAD.... 

E curso Finansas den mi Hogar a start na districto di 
Savaneta. Durante 4 siman cada participante lo ricibi e guia 
y conocemento pa tuma decisionan financiero cu impacto 
positivo riba nan bienestar. Banda di ricibi e material necesario 
manera entre otro pen, etui y un calculator, cada participante 
lo ricibi tambe un certificado di participacion. E curso aki ta ser 
ofreci completamente gratis. 


Educacion financiero no ta un luho, pero un necesidad. Sondeo 
di Banco Central di Aruba ta mustra un desaroyo preocupante: 
di cada 10 hogar, 3 hogar ta gasta mas di nan entrada tur luna. 
Esaki ta nifica cu tin hogarnan riba nos isla cu cada luna tin e 
reto di cumpli cu tur necesidad y responsabilidad financiero 
manera e.o. gasto pa vivienda, cuminda, y prestamonan 
personal. 


Pa duna un apoyo na nos ciudadanonan riba maneho di 
finanza, minister Geoffrey Wever hunto cu Fundacion Plan di 
Bida a organisa e curso Finanzas den mi Hogar den tur districto 


MINISTER 


di Aruba. Despues di Paradera, San Nicolas, Oranjestad awor 
ta districto di Savaneta su beurt. 


Den e prome sesion a enfoca riba con por ta efectivo den cas 
door di wak con por spaar y cumpra sin emocion. Cu subida 
di prijsnan internacional di productonan cu ta afecta e prijsnan 
di nos productonan ta importante cumpra consciente y crea e 
espacio pa spaar aunke ta un tiki. Esaki por contribui na sea 
mas consciente di e balor di cada florin. 


"E interes demostra di nos ciudadanonan ta mustra cu ta hopi 
importante pa gobierno facilita e guia y conocemento na nos 
ciudadanonan y asina duna un contribucion importante na 
desaroyo personal di cada uno y nos pais", segun Minister 
Geoffrey Wever. 


Minister Geoffrey Wever ta desea cada participante hopi 
exito durante e diferente sesionan cu lo trata topiconan cu lo 
contribui sin duda na un maneho responsabel di nos cartera. 

TA HACI UN YAMADA NA TUR ESNAN CU TIN 


UN BOET HABRI PA PAGA ESAKI 


Recientemente, Ministerio Publico hunto cu CEA a inicia e 
accion pa asina por cobra e boetnan cu tin habri. A base di 
esaki a tuma nota di diferente pregunta y preocupacion cu a 
bin di parti di pueblo pa cual Minister di Husticia y Asuntonan 
Social sr. Rocco Tjon a duna su reaccion. 


Manera ta conoci siguridad den trafico ta algo sumamente 
importante, mas y mas pueblo mes ta pidi pa trece mas 
siguridad den trafico. Pa e motibo aki, tin diferente iniciativanan 
den pleno ehecucion pa percura cu esaki por ta e caso. Un 
di nan ta pa percura cu esnan cu comete un infraccion den 
trafico paga e boetnan pa cu esaki. Ta asina cu actualmente 
tin ocho mil caso cu ya caba tin un sentencia, sinembargo, e 
personanan cu a comete e infraccionnan aki, ainda no a paga 
pa esaki. 


Pues di e ocho milnan aki, 2500 persona aricibidos recordatorio 
caba pa haci e pagonan aki, pero mirando cu e pagonan no ta 
tumando luga, a dicidi pa inicia cu e accion aki. Di e forma aki, 
ta percura cu e personanan cu a comete e infraccionnan aki ta 
para responsabel y ta cumpli cu e sentencia cu a wordo dicta 
door di hues. Asina por bisa cu banda di e otro iniciativanan 
manera concientisacion y prevencion, cual Cuerpo Policial ya 


| 


caba ta dunando hopi atencion, ta percura tambe pa eleva 
siguridad di trafico a traves di e accion aki. 


Dentro di poco, Gobierno di Aruba lo inicia cu un proyecto pa 
loke ta autonan cu no ta sigura, caminda lo bay apunta un 
tercer partido pa maneha e parti cu ora ta kita un auto for di 
caminda, esaki por wordo poni na un luga specifico. Di e forma 
aki ta percura cu mas y mas Cuerpo Policial por kita autonan 
for di caminda cu no ta cumpli cu tur e rekisitonan manera e 
parti di seguro. Cifranan cu a ricibi ta mustra cu un gran parti 
di tur e accidentenan cu ta tuma luga, ta envolve autonan cu 
no ta sigura, cual ta afecta e siguridad den trafico pero tambe 
tin consecuencianan financiero pa esnan cu ta involucra den e 
accidentenan aki. 


Pues pa loke ta trata e accion di Ministerio Publico 
conhuntamente cu CEA, Ministerio di Husticia y Asuntonan 
Social ta haci un yamada na tur esnan cu ya caba tin e 
sentencia y a haya e recordatorionan pa paga esaki, pa haci 
esaki lo mas lihe posibel. Esaki por wordo paga na Ministerio 
Publico of na warda di polis na San Nicolas cu carchi, of por 
haci e pago online. 

Minister Rocco Tjon: 


DRH Y KPA TRAHANDO CONHUNTAMENTE RIBA 
E REORGANISACION DI CUERPO POLICIAL 


Siman pasa, Minister di Husticia y Asuntonan Social GPN 
sr. Rocco Tjon, a tene un reunion sumamente positivo EE 


hunto cu DRH y KPA, caminda a delibera e direccion 
di Cuerpo Policial, pa loke ta trata nan reorganisacion. 
E meta ta, pa logra finalisa esaki pa fin di afia, y loke 
lo tene cuenta cune sigur ta e echo cu e funcionnan 
mester ta mas flexibel pa asina por duna e Agentenan 
Policial mas espacio pa sigui crece, pues amplia nan 
carera. Den e reorganisacion aki tambe ta tene cuenta 
cu e diferente proyecto y procesonan cu ta den pleno 
ehecucion, manera Family Justice Center y Operation 
Command Center na Savaneta. 


Manera ta conoci algun tempo atras a emiti e "position 
paper” caminda Alto Comisario a splica e enfoke cu ta 
bay tin pa loke ta Cuerpo Policial, y esaki ta cuadra cu 
e punto di salida pa loke ta e “beleidsvoornemens” di 
Ministerio di Husticia y Asuntonan Social. Diferente 
inversionnan ta tumando luga den Cuerpo Policial, 
principalmente den e parti di material, pero tambe den 
aspectonan infrastrucutural, pa crea e condicionnan di 


trabou adecuado pa e Agentenan Policial. Mas importante | 


cu esaki ta pa percura cu e structura di e organisacion 
por coincidi cu e demanda cu tin riba Cuerpo Policial, pa 
loke ta combati criminalidad. 


Banda di esaki, lo duna atencion tambe na procesonan 
pa fortifica "bedrijfsvoering" y "personeelszorg" cual 
ta sumamente importante pa e proceso primario di e 
organisacion. Polis di bario lo wordo miho ekipa, pero 
tambe un departamento di informacion y inteligencia 
mas amplio cu mas posibilidad. Mirando e diferente 
desaroyonan den cuadro di siguridad na nos frontera 
tambe ta tene cuenta cu palabracionnan cu tin haci 
pa por brinda Arumillers, cu ta personal bon ekipa, un 
espacio den e organisacion di KPA. 


Por ultimo, e mandatario a indica cu e meta di e 
reorganisacion ta pa haci Cuerpo Policial un organisacion 
mas agil pa por combati diferente fenomenonan di 
criminalidad, y na mes momento brinda mas perspectiva 
na nos Agentenan Policial. Dentro di poco DRH 
conhuntamente cu un ekipo di KPA lo bay Hulanda pa 
haci un bishita di trabou pa wak principalmente e parti di 
e carera di e Agente Policial na Hulanda y wak con por 
aplica e sistematica aki na Aruba tambe. 

MINISTER 

MIINISTER ENDY CROES TA GRADICI Y FELICITA 
SR. RANDY TROMP PA SU DEDICACION Y 
PROFESIONALISMO DEN ENSEÑANSA NA ARUBA 

Recientemente, Minister Endy Croes aricibi bishita di Sr. Randy 


Tromp. Sr. Tromp a inicia cu su carera dia 1 di augustus 1997 
como docente di electro y natuurkunde na MTS. E mesun aña 
Sr. Tromp a cambia di MTS pa EPI C&T. Despues di 7 aña Sr. 
Tromp a solicita y bira opleidingsmanager na unit C&T. 


Pa 3 aña caba Sr. Tromp ta den e directiva di Colegio EPI 
y awo ta invaller pa e posicion di unitmanager na unit S&S. 
Minister Endy Croes ta gradici y felicita Sr. Randy Tromp pa su 


dedicacion y profesionalismo den enseñansa na Aruba. 

Recientemente, den un esfera ameno Minister Endy Croes y 
Prome Minister Evelyn Wever - Croes a ricibi Brainer Lampe, 
Gerald Moreta y Disjonrick Jacobs. Manera ta conoci, na luna 
di mei ultimo den e 31 edicion di Ronde van Aruba e duo atleta 
Brainer Lampe y Gerald Moreta a haci Disjonrick su soño bira 
realidad pushando su “race cart” durante e careda. E atletanan 
a duna tur di nan mes pa completa e 72 km exitosamente. 


E idea di esaki a bin di Disjonrick mes pa mustra tur hende 
cu limitacion fisico no mester ta un impedemento pa logra 
metanan asina y manera Disjonrick mes ta bisa nada ta 
imposibel. Disjonrick a celebra 19 afia dia el a bishita e 
ministernan. Minister Endy Croes y Minister President Evelyn 
Wever - Croes tabatin e honor di canta “happy birthday” cune. 
E atletanan Brainer y Gerald a expresa di ta hopi emociona 
cu e reconocemento di ta un inspiracion pa Aruba. Pa nan 
training hunto cu Disjonrick ta algo normal, pero pa mira cu 
mas hende y ministernan ta reconoce e acto aki, ta duna nan 
un sentimento di gratificacion y estimulo pa sigui pusha y duna 
tur di nan mes pa continua cu e deporte importante aki. 


Finalisando, Minister Endy Croes ta gradici Brainer y Gerald pa 
cumpli cu Disjonrick su deseo y pa ta un inspiracion y motivacion 
pa haci un diferencia, no solamente den bida di Disjonrick, pero 
tambe den bida di tur esnan cu ta sigui nan pasonan di cerca. 
Cu disciplina, deseo, dedicacion y determinacion boso a logra. 

MINISTER ENDY CROES A REUNI CU E TEAM DI 
FUNDACION MUCHILA CREATIVO 


Recientemente, Minister di Enseñansa y Deporte 
Endy Croes a reuni cu presidente di Fundacion 
Muchila Creativo Sra. Rose-Marie Provence y Sra. 
Emerita Emerencia y Sra. Nancy Maduro cu ta 
forma parti di e team. Fundacion Muchila Creativo 
ta funda na aña 2003, cu 18 aña di existencia e 
fundacion ta para pa hopi mas cu arte. E mision di 
Fundacion Muchila Creativo ta pa orienta y motiva 
mucha hoben y adulto pa ta creativo. Pa medio di |) 
lectura, tayer y curso Fundacion Muchila Creativo 
ta yuda nan pa desaroya habilidad den e campo 
di musica, baile, arte visual, teatro, literatura, 
multimedia y arte den general. 


Durante e reunion a elabora riba e 
“huurovereenkomst” cu nan tin cu Fundacion Cas 
Pa Comunidad Arubano (FCCA). A dialoga riba diferente punto 
di atencion cu nan a trece dilanti. E proyecto ta den proceso 
y ta sperando riba un conseho final di Directie Wetgeving en 
Juridische Zaken (DWJZ). Tambe a trece nan plan nobo dilanti, 


cual ta trata di un “leerwerktraject” pa e muchanan cu termina 
un estudio di 3 afia. Ta trata di un estudio pa muchanan special 
di e edad di 16 pa 25 aña, cual juli proximo ta finalisa. Banda 
di esaki, nan a trece diferente punto di atencion dilanti, cual ta 
trahando pa resolve. 


MINISTER ENDY CROES A REUNI CU DIRECTIVA 
DI CLUB ESTRELLA 


Recientemente, Minister di Ensefiansa y Deporte Endy Croes 
a reuni cu directiva di Club Estrella. Durante e reunion nan 
a presenta nan deseo pa construi un afdak pa e cancha di 
basketball na Club Estrella. Parti mainta tin diferente scol den 
vecindario por haci uzo di e cancha pa haci gym, entre otro, 
Colegio San Hose, Colegio San Antonio y Maria School y den 
transurso di atardi tin rond di 200 mucha di diferente club di e 
deporte di basketball cu ta haci uzo di e cancha. 


Pa evita di expone e muchanan demasiado den solo, e directiva 
di Club Estrella a presenta Minister Endy Croes nan plan pa 
construi un afdak y a trece oferta di diferente compania. En 
bista cu e afia aki na september Club Estrella ta cumpli 75 afia 
di existencia, Minister Endy Croes indica cu e ta bay evalua e 
ofertanan y dentro di un luna ta duna un decision final. 


Diamars 20 Juni 2023 


NOS TA IMPRESIONA CU E FACILIDADNAN 
NOBO DI ENSENANSA PA EMPLEO 


Minister Glenbert Croes acompafia pa Prome Minister Evelyn 
Wever-Croes y miembronan di Parlamento Alvin Molina y Ricky 
Hoek a bishita Esefiansa pa Empleo (EPE), pa un recorido di e 
facilidadnan nobo. 


Minister Croes a expresa “cu ta cu orguyo nos ta mira e EPE 
nobo. Ensefiansa Pa Empleo haya su facilidad y ekiponan 
nobo pa asina e ta e instrumento di capacitacion pa yuda nos 
trahadornan haya un miho oportunidad den e mercado laboral 
actual. Nos hobennan y nos Grandinan tambe ta haciendo uzo 
di e oportunidad di cursonan di EPE pa nan tambe progreso cu 
e progreso economico cu Aruba ta bibando.” 


E mandatario ta sumamente orguyoso di tur e empleadonan y 
instructornan cu ta yuda cu cursonan di dia y anochi pa asina 
acomoda tur esnan interesa den recapacita nan mes. Tambe ta 
gradici comunidad completo y organisacionnan pa e confiansa 
cu nan ta pone den EPE pa guia nan empleadonan, dunando 
nan e instrumentonan necesario pa por sigui crece den nan 
posicion actual. 


E mandatario a indica di ta contento di a haya e oportunidad, 
como Minister di Labor, di tin EPE na su encargo, mirando cu 
nan tabata deliberando si lo sigui opera. A logra inverti den 
un EPE cu facilidadnan nobo y sigur hopi mas motivacion di 
empleadonan pa brinda cursonan pa tur trahado cu kier avansa 


den nan carera. 


"Mi kier encurasha tur esnan cu ta desea di tin un mihor trabou, 
of esnan cu ta desea di avansa den nan trabou actual pa bin 
inscribi na EPE pa asina nan por sigui e cursonan necesario 
pa por cumpli cu nan deseo di tin un mihor futuro" Minister 
Croes a termina bisando. 

Ni kico opositornan bisa: 


ARUBA HYDROGEN VALLEY TA BIRA REALIDAD 


Ay 


Despues di lesa e noticia cu Hulanda y Spaña a firma acuerdo 
riba transicion energetico pa Hidrogeno, esaki a confirma na 
Minister Glenbert Croes, cu e caminda di liderazgo cu Aruba a 
encamina pa haci e transicion energetico pa energia limpi, ta 
e caminda corecto. 


Aruba ya a busca acercamiento na Hulanda. Tur hende 
por corda e bishita di trabou cu e mandatario a sostene 
na e Hydrogen Valley ubica na Groningen, Hulanda. Riba 
recomendacion di Groningen, e contacto cu Acciona Energia 
a wordo estableci. E bishita oficial di trabou na Spaña tambe a 
tuma lugar te cu mientras tanto e compania Acciona Energia a 
bin Aruba. Y manera e mandatario a anuncia den luna di MEI 
ultimo, Utilities y Acciona Energia a yega na un entendimento 
pa por sigui negocia e realisacion di Aruba Hydrogen Valley. 


E acuerdo entre Spaña y Hulanda, apadrina pa Su Mahestad 
Rey Willem Alexander y Rey Felipe, ta yena e mandatario cu 
hopi orguyo pasobra cu e ta un confirmacion cu e caminda 
aki cu Aruba a encamina, ta e caminda di futuro, ta e caminda 
corecto paAruba. Y cu e compania cu cual Aruba ta negociando, 


esta Acciona Energia di Spaña tambe ta esun corecto. 


Mientras tanto opositornan Anti Aruba, ta purbando di kibra e 
iniciativa aki di Gabinete Wever Croes Il, cu diferente relatonan 
den prensa contra e desaroyo aki, hasta un voicenote di un 
supuesto experto Spaño, purbando di bagatalisa e transicion 
energetico aki. Pa e mandatario tur e criticanan aki ta prueba 
cu ta canando e caminda corecto, cu e vision energetico ta 
esun corecto, cu Aruba Hydrogen Valley mester bira realidad. 


E proyecto Aruba Hydrogen Valley ta pa Aruba, y no ta importa 
ta ken a logr'e pasobra e proyecto aki ta un logro pa Aruba, pa 
futuro di Aruba, un logro pa nos futuro generacionnan, lagando 
di awe caba un planeta limpi atras pa nan. E ta un fundeshi cu 
nos mester construi awo pa laga atras pa nos yiunan. Y ta awo 
nos mester hacie. Awo ta e momento. E futuro ta cuminsa awo. 


E mandatario su soño ta cu Su Mahestad Rey Willem Alexander 
hunto cu Su Mahestad Rey Felipe di Spaña, hunto pone e 
prome piedra di Aruba su Hydrogen Valley. Cu e compromiso 
aki Minister Glenbert Croes ta traha pa sigui hiba Aruba dilanti. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


* PERIODISTA PA UN DIA 


Durante e di dos Conferencia di Prensa Hubenil di Periodista pa un dia 2023, 6 hoben a haya oportunidad pa haci nan pregutnanan na 
Prome Minister. E periodista invita pa splica e muchanan mas tocante e trabou di periodismo y prepara nan pa nan encuentro cu Prome 
Minister den e Conferencia di Prensa Hubenil tabata señor Patrick Everon. 


* ART 8: SCIENCE FAIR MARIA COLLEGE MAVO * PARLAMENTO HUBENIL 20 ANA 
Maria College Mavo recientemente a organisa un “Art and Parlamento Hubenil ya pa 20 aña ta preparando nos hobennan 
Science Fair” den cual alumnonan di e scol a expone nan di 12 pa 23 aña, no solamente pa nan por bira un Parlamentario 
talento den ramo di ciencia, proyectonan di arte y di baile. of Minister, sino pa nan ta bon prepara y bon representa pa 
Prome Minister Evelyn Wever - Croes a asisiti e evento y a keda cualkier oportunidad laboral of personal den futuro. Prome 
impresiona cu tur locual cu e hobennan a presenta. Minister a bin cu e inciativa di invita Parlamento Hubenil pa bira 


un stakeholder hubenil oficial di Gobierno. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


RESUMEN 
DI SIMAN 


PROME MINISTER, EVELYN WEVER-CROES 


Prome Minister a bishita diferente scol cu a ricibi fondo di e 
proyecto Edutech pa cumpra articulonan pa crea mas 
innovacion den ensefiansa entre otro tablets y borchi digital. E 
scolnan cu a bishita ta: Colegio Bon Bini, Scol Preparatorio 
Aurora, Pius X School, Maria Goretti College, Colegio EPI y 
Educampus. 


TABLE 
Recientemente a tuma luga pa di 5 afia consecutivo e famoso 
"Long Table Event" organisa pa Wind Creek Aruba. E evento aki 
ta wordo organisa pa recauda fondo pa diferente fundacion den 
necesidad, pa por sigui traha debidamente yudando asina 
esnan mas vulnerabel na Aruba. Prome Minister a expresa di ta 


sumamente contento di mira con e comunidad di Aruba ta uni 
hunto pa asina contribui na yuda esnan cu tin mas mester. 

* EVENTO EDUTECH NA JFK 


E siman aki a tuma luga presentacion di un trayecto bunita cu ta 
andando den cuadro di e proyecto Edutech na JFK Education 
Center. E proyecto di Gobierno a traves di Futura ta encera 400 
mil florin cu ta destina pa inverti den digitalisacion den 
enseñansa pa stimula habilidadnan di ciglo 21 cerca hobennan. 

* CELEBRACION 125 AÑA FILIPINA 


Prome Minister ta felicita tur Filipino cu ta biba na Aruba y 
mundo henter cu e celebracion di nan di 125 aña di 
independencia di Spaña. Den e ultimo 20 añanan na Aruba, riba 
e fecha aki, ta hisa e bandera di Filipina na Wilhelmina Park, 
acompaña pa un acto ceremonial protocolar. 


* REUNIONNAN TWO ARUBA Y HULANDA 


Den e siman di 22 di mei te cu 2 di juni, TWO-Aruba 
conhuntamente cu TWO-Hulanda a traha riba e agenda di 
ehecusion pa e di tres kwartaal di 2023. Durante bishita di 
trabou di TWO-Hulanda a para keto na diferente tema, entre 
otro: enseñansa, crecemento economico, reforma economico, 
mercado laboral y siguridad social. 

LOCATION 


Aruba 


Gat * CONFERENCIA DI PRENSA CMMA 


E siman aki Prome Minister conhuntamente cu Minister di 
Hustica a anuncia cu despues cu Aruba tabata pa 3 aña riba 
‘watch list pa e situacion di traficacion di hende, Aruba su 
posicion a mehora y upgrade di puesto pa 'tier 2' esaki ta 
muestra di trabou duro haci pa combati y conscientisa 
comunidad tocante traficacion di hende. 


ARUBA (TIER 2)* 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

